1,3 milliónál nem sok, de beszédes.

Az elmúlt három hónap adatait nézve Schobertnek folyamatosan csökkent a követőszáma a Norbi Update LOW CARB oldalon, ugyanis míg október 21-én 1,363 millió követője volt, addig egy hónappal később már csak 1,36, karácsonykor ennél is kevesebb, január 19-én pedig 1.357.334 ember követte. Aztán jött az ominózus videó, amiről elsőként a 24.hu írt, majd az ezt követő történések, kedden fél tizenkettőkor pedig 1.352.550 ember lájkolja az oldalt, ami azt jelenti, hogy

a hét eleji történések hatására 4800 fő mínuszban van szombathoz képest.

Fontos megjegyezni, hogy ez abszolút szám, az új lájkok és a kilájkolások különbözete, azaz lehet, hogy tízezren úgy döntöttek, szimpatikus Schobert mondanivalója és mellette tizennégyezren mondták azt, hogy ezentúl nem kíváncsiak rá.

Kiemelt kép: 24.hu/Marjai János